Murmańsk (rus.: "Мурманск") – miasto we Rusyje, hawyna nade Zatokōm Kolskōm. Ležy niydaleko ôde granicy s Norwygijōm a Finlandyjōm. Je stolicōm ôbwodu murmańskigo. Miasto zouožōno 4 października 1916 kej Rōmanow nade Murmamiym. Murmań to je downe ruske miano na Moře Barentsa. Po 1917 miano zmiyńōno na Murmańsk. We lotach 1918-1920 miasto bōuo ôpanowane bez alijōntōw zachodnich, kere wspomogouy stōnd Biouych we walce s bolšewikōma. We 1940 we wyniku umowy s III Řešōm hawyna we Murmańsku stoua sie bazōm lo miymieckich U-bootōw. Po napaści III Řešy na SSSR, hawyna we Murmańsku bōua placym kaj kōńčyuy trasa kōnwoje ze zachodńōm pōmocōm lo Armije Čyrwōnyj. We lotach zimnyj wojny bōua sam baza sowieckich ôkryntōw podwodnych. Terozki je sam baza Ruskij Floty Pōunocnyj.